Երկրորդ խաղակեսում Անգլիայի հավաքականը մի փոքր ավելի ակտիվ էր։ Հարձակվողական մի քանի գործողություններին հետեւեց լավ փոխգործակցված գրոհ, որը եզրափակեց Դելե Ալին՝ 2-րդ անգամ ստիպելով շվեդներին խաղը սկսել կենտրոնից։ Բաց թողած գոլից հետո շվեդները մի քանի թարմ ֆուտբոլիստների դուրս բերեցին խաղադաշտ, բայց անգլիացիները բավականաչափ լավ ու կազմակերպված էին պաշտպանվում՝ օգնելով Ջորդան Պկֆորդին անառիկ պահել դարպասը։